Filem-Filem Menarik Bulan Oktober
Maaf kerana keluarkan artikel filem menarik bulan ini. Kesibukan menghalang saya untuk menulis cadangan filem-filem yang patut korang tonton pada bulan Oktober. Bagaimana, kami di Kakimuvee ingin mengucapkan tahniah kepada krew produksi filem Abang Long Fadil 2 yang telah berjaya menewaskan filem Ola Bola untuk menjadi filem tempatan paling lari setakat ini. Apapun kita tunggu pula tayangan filem Tombiruo yang bakal ditayangkan pada 12 Oktober 2017, mampukah filem berkenaan mendapat kutipan Box Office tempatan? kita tunggu. Genre: Aksi / Drama / Seram Pelakon: Masataka Kubota, Fumika Shimizu, Yu Aoi, Nobuyuki Suzuki, Yo Oizumi Dalam dunia di mana pelesit atau `ghoul`, orang yang hanya boleh hidup dengan memakan daging manusia, hidup di kalangan manusia normal secara rahsia, Ken Kaneki yang tidak tahu telah keluar bersama pelesit bernama Rize Kamishiro. Dia telah diserang oleh Rize tetapi Rize kemudian mati dalam satu kemalangan pelik. Ken telah dihantar ke hospital di mana dia menjalani pembedahan dan organ Rize dipindahkan kepadanya demi menyelamatkan nyawanya, tetapi ia telah menukar dirinya kepada separuh pelesit. Kini, Ken perlu memakan daging manusia jika dia mahu terus hidup. Pelakon: Sophie Cookson, Corneliu Ulici, Brittany Ashworth Susulan berita seorang paderi dipenjara kerana membunuh seorang rahib, wartawan penyiasatan Nicole Rawlins nekad untuk merungkai kebenaran. Walaupun disabitkan salah, namun paderi itu tetap dengan pendiriannya tidak bersalah dan berkata rahib itu mati ketika dia melakukan ritual pengusiran hantu. Kejadian aneh mula berlaku selepas Nicole bertemu dengannya, membuatkan mereka percaya paderi itu sudah kalah dalam pertarungan dengan syaitan. Pelakon: Yu Ai Lei, Aaron Kwok, Wang Qianyuan, Liu Tao Filem remake dari Korea yang berjudul A Hard Day, Ia berkisarkan tentang seorang polis korup yang memandu ketika dalam keadaan mabuk telah melanggar seseorang sehingga terbunuh. Dia yang panik telah menyembunyikan mayat tersebut untuk mengelak dirinya disabit kesalahan, dan ia menjadi permulaan kepada harinya yang teruk. Pelakon: Ryan Gosling, Harrison Ford, Ana de Armas, Sylvia Hoeks, Robin Wright, Mackenzie Davis, Dave Bautista, Jared Leto Tiga puluh tahun selepas kejadian dalam filem pertama, Officer K, `blade runner` baru untuk Los Angeles Police Departement, telah menemui satu rahsia yang tersimpan lama yang boleh mencetuskan kekacauan. Dengan penemuan itu, K mengambil keputusan untuk mengembara mencari bekas `blade runner` yang telah hilang selama 30 tahun, Rick Deckard. Pelakon: Afiq Muiz, Gulshan Grover, Chacha Maembong, Rahul Dev, Farida Jalal, Jalaluddin Hassan, Betty Benafe Edaran: White Merpati Entertainment Sdn Bhd Dilahirkan di Kashmir, Ummar telah dihantar oleh ibunya untuk tinggal bersama makciknya di Malaysia. Di sana, dia telah menyambung pengajian di sebuah universiti dan jatuh cinta dengan seorang pelajar wanita bernama Dayana yang merupakan anak kepada seorang tokoh perniagaan. Apabila Ummar mendapat tahu ibunya sedang nazak, Dayana telah membantunya membeli tiket penerbangan ke Kashmir. Namun Ummar tidak tahu yang Dayana turut mengikutnya kerana perasaan ingin tahu selain mahu mengembara. Ketika di sana, Dayana mendapati kebenaran di sebalik mengapa Ummar dihantar jauh dari kampung halamannya selepas terperangkap dengan pengganas Pelakon: Evan Williams, Annabelle Stephenson, Elisabeth Hower, Billy Flynn Untuk sambutan ulang tahun ke-30 Tyler, kekasihnya telah menempah tempat untuk mereka di Escape Room, di mana mereka dan tetamu mereka akan dikunci bersama dalam sebuah bilik dan mempunyai masa sejam untuk bekerjasama menyelesaikan teka-teki untuk keluar. Setiap teka-teki semakin sukar. Teka-teki juga semakin berbahaya dan bilik itu mula mengambil nyawa mereka seorang demi seorang. Mereka kini perlu bermain untuk terus hidup dan masa semakin suntuk. Pelakon: Jessica Rothe, Israel Broussard, Ruby Modine Seorang wanita bernama Tree Gelbman mendapati dirinya mengulangi hari yang sama setiap hari, iaitu hari jadinya. Dalam setiap pengulangan, dia perlu merungkai siapa yang cuba membunuhnya dan mengapa. Edaran: TGV Pictures, Square Box Pictures Percutian romantik bagi sepasang suami isteri bertukar menjadi sebaliknya apabila khemah mereka diserang oleh seekor ular ganas. Keadaan menjadi lebih tegang apabila si suami mendapat tahu isterinya curang di belakangnya Pelakon: Gerard Butler, Abbie Cornish, Katheryn Winnick, Alexandra Lara, Amr Waked, Jim Sturgess, Eugenio Derbez, Ed Harris, Andy Garcia Seorang lelaki telah ke angkasa lepas bagi menghalang satelit yang mengawal iklim daripada menghasilkan ribut taufan yang dahsyat, manakala adiknya mendapat tahu mengenai plot untuk membunuh presiden. Pelakon: Zul Ariffin, Farid Kamil, Nabila Huda, Faizal Hussein, Hasnul Rahmat Tombiruo yang merupakan lagenda dan mitos ini adalah seorang pemuda yang jiwanya memberontak, lelaki yang tidak berwajah manusia dan seorang yang dibebani kesaktian yang tidak dapat dikawalnya sehingga dia sentiasa memakai topeng bagi menyembunyikan kemelut dan kesepiannya. Apabila bapanya terbunuh dalam satu insiden ketika sebuah projek empangan bakal dibangunkan, Tombiruo bersumpah mahu membalas dendam terhadap mereka yang bertanggungjawab terhadap kematian bapanya. Pelakon: Ellen Page, Diego Luna, Nina Dobrev, James Norton, Kiersey Clemons Sekumpulan pelajar perubatan telah melakukan eksperimen tentang pengalaman `hampir mati` yang membabitkan tragedi lampau. Eksperimen itu kemudian telah menyebabkan nyawa mereka terancam. Pelakon: Brie Larson, Naomi Watts, Max Greenfield, Woody Harrelson Jeannette Walls datang daripada sebuah keluarga nomad. Ibunya seorang seniman pelik dan bapanya seorang kaki botol. Bapanya menggalakkan Jeannette dan adik-beradiknya untuk mempunyai imaginasi yang hebat, dengan harapan dapat mengalihkan perhatian mereka daripada kehidupan keluarga mereka yang miskin. Pelakon: Chris Hemsworth, Tom Hiddleston, Cate Blanchett, Idris Elba, Jeff Goldblum, Tessa Thompson, Karl Urban, Mark Ruffalo, Anthony Hopkins Selepas Mjolnir dimusnahkan Hela, Thor telah dihantar & dipenjarakan di Planet Saakar. Bagaimana beliau perlu mengejar masa untuk pulang ke Asgard untuk menghentikan Ragnarok – kemusnahan kampung halamannya dan pengakhiran tamadun Asgardian. Tetapi sebelum dia boleh bertarung dengan Hela, penjahat kejam yang bertanggungjawab, Thor mendapati dirinya perlu bertarung dengan bekas rakan seperjuangan Avenger, Incredible Hulk.